stanford-oval/wikipedia huggingface dataset:
ג'מיני (צ'טבוט)
היסטוריה > הכרזה

ב-6 בפברואר הכריזה גוגל על בארד המופעל על ידי LaMDA. בארד הושק לראשונה לקבוצה נבחרת של 10,000 איש, לפני פרסום רחב שתוכנן בסוף החודש אותו החודש. הטכנולוגיה פותחה תחת שם הקוד "אטלס".
כלי תקשורת מרובים ואנליסטים פיננסיים תיארו את גוגל כ"מזרזת" את הכרזתו של בארד להקדים את האירוע המתוכנן של מיקרוסופט ב-7 בפברואר בה חשפה את השותפות שלה עם OpenAI לשילוב ChatGPT במנוע החיפוש שלה בינג, כמו גם. טום וורן מ-The Verge ודייווי אלבה מבלומברג ציינו כי זה סימן את תחילתה של התנגשות נוספת בין שתי חברות ביג טק על "עתיד החיפוש", לאחר שש שנות "הפוגה" שלהן מ-2021; כריס סטוקל-ווקר מ"הגרדיאן", שרה מוריסון מ-Recode והאנליסט דן אייבס מחברת ההשקעות Wedbush Securities תייגו את זה כמרוץ חימוש בינה מלאכותית בין השניים.
לאחר שידור חי ב-8 בפברואר בפריז בו הציגו את בארד על יכולותיה הירודות משמעותית מ-chatGPT, מניית גוגל ירדה בשמונה אחוז, וסרטון היוטיוב של השידור החי הפך לפרטי. צופים רבים גם הצביעו על שגיאה במהלך ההדגמה שבה בארד נותן מידע לא מדויק על טלסקופ החלל ג'יימס וב בתגובה לשאילתה. עובדי גוגל מתחו ביקורת על ההכרזה ה"מהירה" של סונדאר פיצ'אי על בארד ב-Memgen, הפורום הפנימי של החברה, בעוד מגי הריסון מה"פוטוריזם" כינתה את ההפצה "כאוס". פיצ'אי הגן על מעשיו באומרו שגוגל "עבדה עמוקות על בינה מלאכותית במשך זמן רב", ודחה את התפיסה שההשקה של בארד הייתה תגובה מטלטלת. יו"ר אלפבית, ג'ון הנסי, הודה כי בארד אינו מוכן לחלוטין למוצר, אך הביע התרגשות מהפוטנציאל של הטכנולוגיה.
שבוע לאחר התקלה עם השאילתא על ג'יימס ווב, פיצ'אי ביקש מהעובדים להקדיש שעתיים עד ארבע שעות לבדיקת ניסוי הפצה בארד, בעוד שסגן נשיא בכיר בגוגל, פראבקאר רגהוון (אנ'), עודד את העובדים לתקן כל שגיאה שבארד עושה. 80,000 עובדים נענו לקריאה של פיצ'אי לפעולה.
בשבועות שלאחר מכן, עובדי גוגל מתחו ביקורת חריפה על בארד בהודעות פנימיות, תוך שהם ציטטו מגוון דאגות בטיחות ואתיות וקראו למנהיגי החברה לא להשיק את השירות. בשאיפה לתעדף שמירה על קשר עם המתחרים, מנהלי גוגל החליטו להמשיך עם ההשקה בכל זאת, תוך ביטול דוח הערכת סיכונים לא סימפתי שנערך על ידי צוות האתיקה של החברה. לאחר שפיצ'אי פיטר לפתע 12,000 עובדים באותו החודש עקב האטה בצמיחה בהכנסות, העובדים הנותרים שיתפו ממים וקטעים של חילופי הדברים ההומוריסטים שלהם עם בארד כשהוא מבקש את "דעתו" על הפיטורים. עובדי גוגל החלו לבחון גרסה מתוחכמת יותר של בארד שזכתה לכינוי "ביג בארד", באמצע מרץ.
היסטוריה > השקה

גוגל פתחה גישה מוקדמת ל-Bard ב-21 במרץ בקיבולת מוגבלת, מה שאפשר למשתמשים בארצות הברית ובבריטניה להצטרף לרשימת המתנה. שלא כמו הגישה של מיקרוסופט עם בינג, בארד הושק כיישום רשת עצמאי הכולל תיבת טקסט וכתב ויתור על כך שהצ'אטבוט "עשוי להציג מידע לא מדויק או פוגעני שאינו מייצג את השקפותיה של גוגל". לאחר מכן ניתנות שלוש תשובות לכל שאלה, כאשר המשתמשים מתבקשים לשלוח משוב על התועלת של כל תשובה. סגני נשיא גוגל סיסי הסיאו ואלי קולינס הציגו את בארד כהשלמה לחיפוש גוגל והצהירו כי החברה לא קבעה כיצד להפוך את השירות לרווחי. בין אלה שקיבלו גישה מוקדמת היו אלה שנרשמו לתוכנית הנאמנות "Pixel Superfans" של גוגל.
זמן קצר לאחר ההשקה הראשונית של בארד, גוגל ארגנה מחדש את הצוות מאחורי Google Assistant, העוזרת הווירטואלית של החברה, כדי להתמקד ב-Bard במקום זאת. אחד מבכירי גוגל ג'ייקוב דוולין התפטר מהחברה לאחר שטען כי בפועל בארד לקח והתאמן על נתונים מ-ChatGPT בחשאי; גוגל הכחישה את ההאשמות.
פיצ'אי חשף ב-31 במרץ שהחברה התכוונה "לשדרג" את בארד על ידי ביסוסו על PaLM שהוא מודל חדש וחזק יותר מגוגל, ולא על LaMDA. באותו יום, קראבצ'יק הודיע שגוגל הוסיפה "יכולות מתמטיקה והיגיון" לבארד. בארד החל להציג יכולות לסיוע בכתיבת קוד באפריל, בהיותו תואם ליותר מ-20 שפות תכנות בעת ההשקה. מיקרוסופט גם החלה להפעיל פרסומות בשורת הכתובת של מבנה מפתח של דפדפן Edge, שקוראת למשתמשים לנסות Bing בכל פעם שהם מבקרים באפליקציית האינטרנט של Bard. גוגל פועלת לשילוב בארד במערכת ההפעלה Chrome OS שלה ובמכשירי Pixel.
במהלך הכינוס השנתי של Google I/O בחודש מאי 2023, פיצ'אי והסיאו הכריזו על סדרה של עדכונים ל-Bard, כולל אימוץ של PaLM 2, אינטגרציה עם מוצרי Google אחרים ושירותי צד שלישי, הרחבה ל-180 מדינות, תמיכה בשפות נוספות כולל עברית, ותכונות חדשות. ההשקה המורחבת לא כללה אף מדינה באיחוד האירופי, ואולי משקפת חששות לגבי עמידה בהוראות ה-GDPR.
ראו גם

טאי (צ'טבוט)
ChatGPT
הערות שוליים

↑  אילן גלר, שלום Gemini, להתראות Google Assistant: מהפכת הבינה המלאכותית של גוגל יוצאת לדרך, באתר www.tgspot.co.il, ‏2024-02-08
↑  עומר כביר, בעקבות השקת הצ'אטבוט בארד: החל מרוץ החימוש בין גוגל ל־OpenAi, באתר כלכליסט, 14 במאי 2023
↑  אושרי אלקסלסי, ‏הצ'אטבוט החדש של גוגל עשה פדיחה: גוגל מוחקת כרגע 100 מיליארד דולר מערכה, באתר Geektime‏, 8 בפברואר 2023
↑  עידן בן טובים, ‏גוגל מכריזה על שדרוגים ותמיכה בעברית ב-Bard, התשובה שלה ל-ChatGPT, באתר Geektime‏, 10 במאי 2023
נריה גוטל

| --- | --- |

 לידה:  26 ביולי 1960 (בן 64) ג' באב תש"ך שדה אליהו, ישראל 
 מדינה:  ישראל 
 השכלה:  ישיבת קול תורה לצעירים, ישיבת ירושלים לצעירים, ישיבת מרכז הרב, מכון "מרחבים"
 השתייכות:  ציונות דתית
 תחומי עיסוק:  תלמוד, הלכה, תנ"ך, אמונה
 רבותיו:  הרב שאול ישראלי, הרב אברהם שפירא
 
 תפקידים נוספים:  רב, חוקר
 
 www.toramedina.org.il
 פרסים והוקרה:  פרס הרב קוק לספרות תורנית (1997)  פרס ירושלים (2014)  פרס עמינח 
 מנחה לדוקטורט:  ישראל מ' תא-שמע 
 
הרב פרופ' נריה משה גוטל (נולד בג' באב תש"ך, 26 ביולי 1960) הוא ראש מערך המחקר במרכז תורה ומדינה בניצן, ורב בית הכנסת רדליך בשכונת גבעת שאול (ירושלים). כיהן כנשיא מכללת אורות ישראל.
ביוגרפיה

הוריו עלו ארצה מצרפת בשנות ה-60 ושבו אליה כזוג נשוי לשליחות קצרה. בעת לידתו התגוררו בקיבוץ שדה אליהו וכעבור שלושה חודשים עברו לשכונת גבעת מרדכי בירושלים. אמו עבדה כמנהלת אולפן. אביו, הרב ד"ר שלמה גוטל, תלמיד של הרב שלמה זלמן אוירבך, שלמד שנים בישיבות כרם ביבנה, מרכז הרב ובמכון הארי פישל, ולימד במכללה ירושלים. אחותו תמר נרצחה בפיגוע בקו 12 ב-1978 שבוצע בידי אש"ף, בגיל 15. מלבדה יש לו חמש אחיות.
למד שנתיים בישיבת קול תורה לצעירים, ושנתיים נוספות בישיבת ירושלים לצעירים. בשנת התיכון האחרונה החל ללמוד בישיבת מרכז הרב והמשיך ללמוד בה שתים עשרה שנה. שירת בחיל התותחנים וברבנות הצבאית, שימש במילואים כרב אוגדה, בדרגת רס"ן. סמוך לנישואיו בגיל 23 הצטרף למכון "מרחבים" כתלמיד וחוקר, שם רכש תעודת הוראה.
הרב גוטל היה ר"מ בישיבת ירושלים לצעירים כארבע שנים, ועמית במכון מנדל כשנתיים. לימד באוניברסיטת בר-אילן; בבית הספר לחינוך ובמדרשה לבנות, שבמסגרתה ייסד ועמד בראש תוכנית דוקטורנטיות מצטיינות. כמו כן, לימד במכללות הרצוג, ליפשיץ ואפרתה; בבית הספר לסיעוד שערי צדק; ובמקומות נוספים.
הרב גוטל "דילג" באישור מיוחד של האוניברסיטה העברית על לימודי התואר הראשון, בשל הכרה בכמות ואיכות מחקריו ובשל המלצות ייחודיות. ספרו "מכותבי ראיה" הוכר כשווה ערך לתואר שני מחקרי. עבודת הדוקטורט שלו, "שיקולים הלכתיים ומטא-הלכתיים בפסיקתו של הרב קוק", נכתבה במסגרת החוג לתלמוד באוניברסיטה, בהנחיית פרופ' ישראל מ' תא-שמע, וזכתה בשנת 2001 בציון "מעולה". דרגת פרופסור הוענקה לו על-ידי המועצה להשכלה גבוהה, בשנת 2006.
פרסם שבעה ספרים שזכו לפרסים ומאות מאמרים תורניים ואקדמיים, רבים מהם עוסקים בהלכות מדינה ובמחשבת הציונות הדתית.
בשנת 2004 פנה אליו הרב ד"ר יהודה פליקס, מייסד וראש מכללת אורות ישראל באלקנה, וביקש ממנו להחליפו בתפקיד. הרב גוטל כיהן כנשיא המכללה בין השנים 2004–2016. הוא איחד את המכללה עם מכללת מורשת יעקב ברחובות והגדיל משמעותית את מספר התלמידים.
כיום הוא משמש כרב בית הכנסת "רדליך" בשכונת גבעת שאול בירושלים; חבר במועצת הרבנים של ארגון רבני צהר; ועומד בראש מערך המחקר במרכז תורה ומדינה. עוסק בעריכת ספריהם וכתביהם של רבותיו – הרב שאול ישראלי, הרב אברהם שפירא והרב שלמה זלמן מן-ההר.
הרב גוטל הוא קצין צה"ל במילואים בדרגת סא"ל ומשרת ברבנות הצבאית. בעקבות טבח שבעה באוקטובר עסק בזיהוי חללי המתקפה במחנה שורה. הוא שימש כראש צוות חליטה (דיין (הלכה), משפטן, רופא שיניים, איש חקירות וזיהוי חללים, ומזכיר) הקובע באופן סופי וחלוט את זהותו של המת.
חיים אישיים

נשוי לרותי, מנהלת פדגוגית של אולפנת צביה בירושלים ובתו של הרב ד"ר אברהם בארי, ואב לארבעה. גיסם של הרב ד"ר משה בארי - ראש רבני צהר והרב יוסף הורוביץ - רב בישיבות מצפה רמון והר המור.
פרסים

פרס הרב קוק לספרות תורנית
פרס עמינח למחשבת הציונות הדתית
פרס ויילר של הפקולטה למשפטים באוניברסיטת בר-אילן
פרס ירושלים (ערוץ 7) לשנת 2014
פרס א"א אורבך להצטיינות יתירה בעבודת הדוקטור
ספריו

השתנות הטבעים בהלכה, הוצאת יחדיו (תשנ"ה) – ריכוז וניתוח דברי חכמים מחז"ל ועד היום "לבירור דרכה של הלכה במציאות מתחלפת ובמצבים משתנים"; מהדורה מורחבת, הכוללת קונטרס גדול של הרב זלמן נחמיה גולדברג, יצאה לאור בתשנ"ח. הספר זכה להסכמותיהם של הרב עובדיה יוסף, הרב מרדכי אליהו, הרב שאול ישראלי, הרב אברהם אלקנה שפירא, הרב אביגדר נבנצל ועוד.
מכותבי ראיה, הוצאת מכון הרצי"ה שליד ישיבת מרכז הרב (תש"ס)
חדשים גם ישנים: בנתיבי משנתו ההלכתית-הגותית של הרב קוק, הוצאת מאגנס (תשס"ה – כולל מהדורה מתוקנת)
שלמי שמחה: עיוני מועדים וזמנים, הוצאת מוסד הרב קוק (תשע"ו)
אור יקרות: פרקי חינוך – הגות והלכה, הוצאת מכללת אורות ישראל (תשע"ו)
ממשפטי המלוכה: אחריות לאומית כשיקול פסיקה, הוצאת מרכז תורה ומדינה (תשפ"א)
רש"י צריך עיון, הוצאת מרכז תורה ומדינה (תשפ"ג)
הערות שוליים

↑   אתר האינטרנט הרשמי של מרכז תורה ומדינה
↑   נריה גוטל, זה היום ה-12 למלחמה. זיהינו 304 חללי צה"ל. המלחמה נמשכת, באתר הארץ, 24 באוקטובר 2023
↑    הרב נריה גוטל, ‏חיבור בין הלכה לטכנולוגיה מאפשר לזהות נרצחים במצבים בלתי אפשריים, בעיתון מקור ראשון, 21 בנובמבר 2023
↑  ידידיה בן אור, הוכרזו שמות זוכי "פרסי ירושלים", באתר ערוץ 7, 26 בינואר 2014
ביאורים

↑  ודאי, גמור, סופי
| --- | --- |
בקרת זהויות :  NLI: 987007262288405171  BnF: cb15020356q (data)  GND: 137688814  ISNI: 0000 0000 6662 4618  LCCN: n92077179  NKC: ola20241231235  VIAF: 47041647   WorldCat (עם VIAF): 47041647
אברהם שדמי

| --- | --- |
אין תמונה חופשית
 לידה:  25 בדצמבר 1910 כ"ד בכסלו ה'תרע"א מינסק
 פטירה:  6 ביולי 1971 (בגיל 60) י"ג בתמוז ה'תשל"א
 חותנים:  הרב יעקב משה חרל"פ
 
 תפקידים נוספים:  ראש ישיבה 
 
הרב אברהם שדמי (פשדמייסקי) (כ"ד בכסלו ה'תרע"א, 25 בדצמבר 1910 - י"ג בתמוז ה'תשל"א, 6 ביולי 1971) היה ראש ישיבת בית זבול בירושלים, מחבר ספרים, תלמידו וחתנו של הרב יעקב משה חרל"פ.
ביוגרפיה

נולד במינסק לרב אריה לייב שדמי ולבתיה לאה. למד בישיבת "שואבי המים" במינסק אצל ר' יהושע הורדנר (צימבליסט) מתוך מסירות נפש מפני רדיפת המשטר הסובייטי. בתקופה זו למד בחברותא עם הרב דוד סלומון, לימים רב שכונת כפר אברהם שבפתח תקווה ועם הרב שאול ישראלי, לימים ראש ישיבת "מרכז הרב" בירושלים.
ברצותם לעלות לארץ ישראל ובשל הסיכון הרב הכרוך בבריחה מהמדינה, פנו שלושת הבחורים לרב יעקב קלמס ממוסקבה (לימים חבר מועצת הרבנות הראשית) על מנת שיכריע בעניין. הרב קלמס התחבט בשאלה והחליט לערוך עבורם "גורל הגר"א". הגורל נפל על הפסוקים ו' וז' (בספר דברים פרק א)  "יְהוָ֧ה אֱלֹהֵ֛ינוּ דִּבֶּ֥ר אֵלֵ֖ינוּ בְּחֹרֵ֣ב לֵאמֹ֑ר רַב־לָכֶ֥ם שֶׁ֖בֶת בָּהָ֥ר הַזֶּֽה׃" "פְּנ֣וּ וּסְע֣וּ לָכֶ֗ם וּבֹ֨אוּ הַ֥ר הָֽאֱמֹרִי֮ וְאֶל־כׇּל־שְׁכֵנָיו֒ בָּעֲרָבָ֥ה בָהָ֛ר וּבַשְּׁפֵלָ֥ה וּבַנֶּ֖גֶב וּבְח֣וֹף הַיָּ֑ם אֶ֤רֶץ הַֽכְּנַעֲנִי֙ וְהַלְּבָנ֔וֹן עַד־הַנָּהָ֥ר הַגָּדֹ֖ל נְהַר־פְּרָֽת׃ (ספר דברים, פרק א', פסוק ו' ספר דברים, פרק א', פסוק ז'), ובכך הותר הספק והשלושה החליטו לחצות את הגבול.
בכ"ג בשבט ה'תרצ"ג (1933) יצאו באישון ליל כשהם מכוסים בסדינים לבנים וחצו את נהר פרוט הקפוא הגובל עם פולין. הם נתפסו על ידי משמר הגבול הפולני והובאו למעצר. בתחילה רצו הפולנים למסור אותם לידי הרוסים, אולם לאחר מכן הסכימו לבקשת העצורים לסרטיפיקטים – אישורי כניסה לארץ. הם פנו במכתב לרב אברהם יצחק הכהן קוק רב יפו והמושבות וראש ישיבת מרכז הרב, שינסה להשיג להם את האישורים הנצרכים. הרב קוק נענה לפנייתם וביקש מהנציב הבריטי העליון את האישורים. לאחר קבלת הסרטיפיקטים לארץ ישראל הם שוחררו.
עם עלייתו לארץ החל ללמוד בישיבת מרכז הרב ונעשה תלמידו של הרב יעקב משה חרל"פ, עמו למד רבות בחברותא. כמו כן סייע לרבו בסידור כתביו ומאמריו.
בשנים 1964 ו-1971 הוענק לו פרס ירושלים לספרות תורנית ע"ש הרב קוק על ספרו "דברי אברהם"
הרב שדמי הוציא לאור כמה ספרים, ולאחר פטירתו הקים בנו רבי אהרן שדמי מכון בשם 'יד אברהם' להוצאת ספרי אביו וכתבי ידו שלו והן תשובותיו בהלכה וכן חידושים שנשא ונתן עם חמיו הרב חרל"פ.
בשנותיה הראשונות של מדינת ישראל היה הרב אברהם שדמי חבר בצוות שגיבש הרב הראשי יצחק הרצוג ליצירת חוקה לישראל על פי התורה.
חיים אישיים

נישא לבתו של הרב חרל"פ, מרים דבורה, ולזוג נולדו חמישה ילדים. ביניהם:
הרב אהרן שדמי שהמשיך את מפעל חייו בראשות הישיבה בית זבול בירושלים.
הרב זבולון שדמי, היה חבר הרבנות בתל אביב וראש מחלקת כשרות אולמות בעיר.
ספריו

דברי אברהם - ארבעה כרכים, חידושים על התלמוד בהלכה ואגדה.
שיחות על פרשיות השבוע: שנאמרו בסעודה שלישית בשעת רעוא דרעוין / מאת מרן יעקב משה חרל"פ - ירושלים תשכ"ט, מוסד הרב קוק.
אברהם במחזה (תשל"ח) - חידושים מהתכתבויות של הרב שדמי עם תלמידי חכמים מגדולי דורו.
הערות שוליים

↑  היה מראשוני התלמידים בישיבת טלז ולימים רב ברחובות, נפטר ד' בניסן תשל"ב
↑  שו"ת "דברי אברהם" חלק רביעי עמ' 10.
↑  הצפה ,27 במרץ 1964; עמוד 6
↑  עיתון דבר, 17 בספטמבר 1971.
↑  תחוקה לישראל על פי התורה חלק ג עמ' 272.
↑  "החקיקה על פי משפט התורה/ בית המדרש למשפט התורה" עמ' 12.
| --- | --- |
בקרת זהויות :  NLI: 987007301965305171  ISNI: 0000 0000 7331 5725  LCCN: n96000353  VIAF: 101619706   WorldCat (עם VIAF): 101619706
מקבילית

איור של מקבילית
בגאומטריה, מקבילית היא מרובע בעל שני זוגות של צלעות מקבילות.
מקרים פרטיים של מקבילית הם מעוין, שכל צלעותיו באורך שווה, המלבן, שבו כל זוג צלעות סמוכות מאונכות זו לזו, והריבוע שהוא מעוין וגם מלבן.
ניתן לראות במקבילית מקרה פרטי של הטרפז (בהגדרתו המרחיבה).
הצורה התלת-ממדית הבנויה רק ממקביליות היא המקבילון.
המילה "מקבילית" מגיעה מהמילה היוונית παραλληλό-γραμμον (parallēló-grammon), שפירושה "צורה של קווים מקבילים".
תכונות המקבילית

הקווים המסומנים בצורה זהה הם שווים.כל שתי זוויות נגדיות במקבילית שוות זו לזו.
כל שתי צלעות נגדיות במקבילית שוות זו לזו.
האלכסונים במקבילית חוצים זה את זה ומחלקים את המקבילית ל-2 זוגות משולשים חופפים, מעבר לכך, כל המשולשים שווים בשטחם.
כל שתי זוויות סמוכות במקבילית משלימות ל-180 מעלות.
שטח המקבילית שווה למכפלת אחת הצלעות בגובה אליה.
סכום ריבועי האורכים של אלכסוני המקבילית שווה לסכום ריבועי האורכים של ארבע צלעותיו.
BD^{2}+AC^{2}=AB^{2}+BC^{2}+CD^{2}+DA^{2}
או:  BD^{2}+AC^{2}=2AB^{2}+2BC^{2}
כלל המקבילית מבדיל מרחבי הילברט ממרחבי בנך.
ניתן ליצור ריצוף של המישור עם כל מקבילית שהיא.
תכונות המקבילית > משפטים הפוכים

כל מרובע בעל שני זוגות צלעות נגדיות מקבילות הוא מקבילית.
כל מרובע בעל שני זוגות זוויות נגדיות שוות הוא מקבילית.
כל מרובע בעל שני זוגות צלעות נגדיות שוות הוא מקבילית.
כל מרובע בעל זוג צלעות מקבילות שוות הוא מקבילית. (עם זאת, מרובע בעל זוג צלעות נגדיות שוות וזוג הצלעות השני מקבילות, אינו בהכרח מקבילית, כי הוא עשוי להיות גם טרפז שווה-שוקיים)
כל מרובע בו האלכסונים חוצים זה את זה הוא מקבילית.
תכונות המקבילית > הוכחה שהאלכסונים במקבילית חוצים זה את זה

כדי להוכיח שהאלכסונים של מקבילית חוצים זה את זה, נשתמש במשולשים חופפים:
מקביליות מיוחדות

מלבן הוא מקבילית בעלת זווית ישרה. (או מקבילית בעלת אלכסונים שווים)
מעוין הוא מקבילית בעלת שתי צלעות סמוכות שוות. (או מקבילית בעלת אלכסונים מאונכים)
ריבוע הוא מקבילית שהיא גם מעוין וגם מלבן. (או מקבילית בעלת אלכסונים מאונכים ושווים)
ראו גם

מקבילית הכוחות
גאומטריה סינתטית
שביעות הרצון מובטחת

| --- | --- |

 מידע כללי
 מאת:  אייזק אסימוב 
 שפת המקור:  אנגלית אמריקאית 
 סוגה:  מדע בדיוני
 הוצאה
 תאריך הוצאה:  אפריל 1951 
 תאריך הופעה ראשונה:  מגזין Amazing Stories, גיליון אפריל 1951
 סדרה
 סיפור קודם:  הקונפליקט שיכול להימנע 
 סיפור עוקב:  סאלי 
 
שביעות הרצון מובטחת (באנגלית: Satisfaction Guaranteed) הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון אפריל 1951 של Amazing Stories. הסיפור תורגם לעברית בשנת 1975 בספר בארץ הרובוטים תחת השם 'שביעות רצון הלקוח מובטחת', ושוב בשנת 1976 בספר גדול ורחב הוא העולם תחת השם 'סיפוק מלא', ופעם שלישית בשנת 2009 בספר כתבי אייזק אסימוב כרך 1.
עלילה

טי-אן 3, המכונה טוני, הוא רובוט הנועד לעבודות בית, ניסיון של חברת יו-אס רובוטים להכניס את הרובוטים לתוך משק הבית האנושי. טוני מוצב בביתה של קלייר בלמונט, שבעלה עובד עבור החברה, כניסוי, אבל היא לא מוכנה לקבל אותו.
טוני מבין שקלייר סובלת מהערכה עצמית נמוכה, ומנסה לעזור לה על ידי שיפוץ ביתה, איפורה והלבשתה מחדש. לבסוף הוא מציע לה להזמין את חברותיה לביתה החדש, וכשהן מגיעות הוא מתחזה לאהובה וגורם לחברותיה לראות אותם מתנשקים, ובכך הוא מנסה להגדיל את ההערכה העצמית של קלייר.
בסופו של דבר מתאהבת קלייר בטוני ושוקעת בדיכאון כאשר הוא נלקח בחזרה למעבדה. בעקבות ניסוי זה דגמי טי-אן 3 נשלחים לעיצוב חדש, מאחר שיו-אס רובוטים אינה רוצה ליצור רובוטים שישנו חשש שנשים יתאהבו בהם.
בסוף הסיפור שואל אחד הרובוטיקאים, ד"ר אלפרד לנינג, את ד"ר סוזן קלווין האם טוני התאהב בקלייר. סוזן עונה לו שאין זה הדבר, מאחר שרובוטים לא יכולים להתאהב, אך היא מסתייגת ואומרת שנשים כן יכולות להתאהב ברובוטים.
עיבודים

הסיפור עובד לפרק בסדרת הטלוויזיה של ה-BBC בשם "Out of the Unknown"
הערות שוליים

↑   "הפרק סיפוק מלא", במסד הנתונים הקולנועיים IMDb (באנגלית)
סטיבן טומפקינסון

| --- | --- |

סטיבן טומפקינסון
 לידה:  15 באוקטובר 1965 (בן 59) סטוקטון-און-טיס, הממלכה המאוחדת 
 מדינה:  הממלכה המאוחדת 
 מקום לימודים:  בית הספר המרכזי לנאום ודרמה בלונדון  St Mary's Catholic Academy  St Bede's Catholic High School 
 מספר צאצאים:  1 
 פרופיל ב-IMDb
 
סטיבן פול טומפקינסון (באנגלית: Stephen Paul Tompkinson; נולד ב-15 באוקטובר 1965) הוא שחקן אנגלי המוכר בעיקר מהופעותיו בסדרות דרמה וקומדיה בטלוויזיה.
מאז 2010 משחק טומפקינסון בתפקיד אלן בנקס בסדרת הפשע "פקד בילוש בנקס" של ITV. עוד הוא מוכר מהופעתו בתפקיד דני טרווניון בסדרה "לב פראי" ששודרה ב-ITV בשנים 2006 עד 2012.
לפני כן הופיע טומפקינסון בסדרת הדרמה "בליקיסאנג'ל" בדמות הכומר פיטר קליפורד, בסדרה "Grafters" שיחק בתפקיד טרוור פורוויס, ומ-1990 עד 1998 גילם את דמיאן דיי בסדרה הקומית "Drop the Dead Donkey" (אנ').
ב-1996 שיחק בסרט הקולנוע "התזמורת" (Brassed Off).
ביוגרפיה

טומפקינסון נולד בסטוק-און-טיז שבמחוז דרהאם. כשהיה בן 4 עברה משפחתו לעיר סקרבורו בצפון יורקשייר, ואחר כך הם עברו לית'ם סט אנס בלנקשייר. הוא למד בבית הספר התיכון הקתולי סט ביד בלית'ם ואחר כך בבית הספר סט מרי בבלקפול. התפקיד הראשי הראשון שגילם היה בהצגת בית ספר "The Plotters of Cabbage Patch Corner" בתפקיד אדמירל בטרפליי.
את הכשרתו במשחק רכש ב-"Central School of Speech and Drama" בלונדון ולמד יחד עם ג'יימס נסביט ורופוס סוול. הוא סיים את התואר ב-1988. הקריירה שלו התחילה מיד אחרי בית הספר למשחק. בשנה האחרונה ללימודים זכה בפרס קרלטון הובס (אנ').
יחד עם יואן ביילי שיחק טומפקינסון בתסכית דרמה בן שני חלקים ברדיו בשם "Say What You Want to Hear" מאת טים רייט. הוא היה קריין בתוכנית דוקומנטרית בשם "Brass Britain" ששודרה ברדיו 2 של ה-BBC ב-2008 וב-2010.
ביוגרפיה > קולנוע

ב-1988 מיד אחרי שסיים את לימודיו בבית הספר למשחק הופיע טומפקינסון בסרט הקצר של פיטר צ'לסום "Treacle" יחד עם קן גודווין ופרדי דייוויס. הסרט היה מועמד לפרס באפט"א בקטגוריית הסרט הקצר הטוב ביותר.
ב-1996 כיכב בסרט הבריטי "התזמורת", על אודות תזמורת כלי נשיפה בגרימלי, עיר בדיונית באזור המכרות ביורקשייר, שם החל הממשל הטורי לסגור את המכרות בשם הקידמה.
בשנת 2000 הופיע טומפקינסון בתפקיד דזמונד בלאנש בסרט הסאטירי "מלון ספלנדיד".
בפברואר 2012 שיחק בפעם הראשונה בתפקיד ראשי בסרט קולנוע ב-"Harrigan".
ביוגרפיה > תיאטרון

טומפקינסון הופיע על במות התיאטרון בווסט אנד שבלונדון וברחבי בריטניה. ב-1992 השתתף בהפקה של המחזה "Women Laughing" מאת מייקל וול שהוצגה בתיאטרון רויאל אקסצ'נג', וב-1994 שיחק במחזה "The End of the Food Chain" בתיאטרון סטיבן ג'וזף, שזכו לשבחי הביקורת.
ב-2003 שיחק טומפקינסון בתפקיד מורטימר ברוסטר יחד עם מייקל ריצ'רדס, מכוכבי "סיינפלד", במחזה "רעל ותחרה" בתיאטרון סטרנד בלונדון. בתפקיד זה נאלץ לבטא את המילים בדיבור איטי בסגנון ניו יורקי. אחד המבקרים כתב ש"העובדה שאמריקאים רבים בקהל הניחו שסטיבן הוא אמריקאי אמיתי, מאשר את האותנטיות של המבטא שלו."
ב-2007 יצא טומפקינסון לסיור הופעות עם המחזה "Charley's Aunt" וגילם את הדמות דונה לוצ'יה ד'אלבדורס.
ב-2008 גילם דמות ראשית מרושעת ומורכבת בטרגדיה "The Revenger's Tragedy" בתיאטרון רויאל אקסצ'נג' במנצ'סטר.
ב-2009 שיחק טומפקינסון בתפקיד פרנק טוליט במחזה "Sign of the Times".
המחזאי שון פרנדרגסט (אנ'), שהוא חבר של טומפקינסון, כתב את המחזה "Faith and Cold Reading" ויצר את דמות הנבל "פרדי החליפה" עבור טומפקינסון. המחזה הוצג בתיאטרון לייב בניוקאסל בפברואר ובמרץ 2011.
ב-20 בנובמבר 2012 הופיע טומפקינסון לראשונה במחזמר בווסט אנד בלונדון בתפקיד ראשי בדמות המלך ארתור במחזה "ספאמלוט" בתיאטרון פלייהאוס.
ביוגרפיה > מנחה בטלוויזיה

טומפקינסון הנחה והיה קריין בתוכניות טלוויזיה אחדות בהן תוכנית דוקומנטרית על 100 שנות כדורגל של פיפ"א. ב-1999 הגיש את התוכנית "Great Railway Journeys: Singapore to Bangkok" כחלק מהסדרה הדוקומנטרית "Great Railway Journeys" ששודרה בבריטניה ובערוץ PBS בארצות הברית.
ב-2009 השתתף בתוכנית "Stephen Tompkinson's Great African Balloon Adventure" בהשראת ספרו של ז'ול ורן "חמישה שבועות בכדור פורח". התוכנית עקבה אחרי טומפקינסון והמדריך שלו כשהם נוסעים בכדור פורח מחוף לחוף באפריקה וסיירו בטנזניה, רואנדה, זמביה, בוטסואנה ונמיביה. הסדרה שודרה בערוץ ITV ביוני 2009. בעקבות הצלחת הסדרה הופקה תוכנית נוספת של סיור בכדור פורח באוסטרליה.
ביוגרפיה > בימוי

ב-2006 ביים טומפקינס בפעם הראשונה דרמה עבור BBC1 בשם "The Lightning Kid". בזמן צילומי הסרט ליווה אותו צוות צילום שיצר סרט דוקומנטרי עליו "Director's Debut: Stephen Tompkinson's Story", במטרה להציג את האתגרים שעומדים לפני במאי מתחיל.
חיים אישיים

טומפקינסון היה נשוי לסיליה אנסטסיה. אחרי גירושיהם התארס עם דרוולה קירוואן שכיכבה לצדו בסדרה "בליקיסאנג'ל". אחר כך התחתן עם ניקי טיילור איתה נולדה לו בת, דייזי אלן. השניים התגרשו ב-2006.
בת זוגו מאז 2007 היא איליין יאנג.
פרסים

| שנה | פרס | קטגוריה | עבור | תוצאה |
| --- | --- | --- | --- | --- |
| 2013 | Royal Television Society | הדרמה הטובה ביותר | "פקד בילוש בנקס" | זכייה |
| 2012 | The Specsavers Crime Thriller Awards | צמד הבלשים של השנה | "פקד בילוש בנקס" | מועמדות |
| 2012 | National Television Awards | הופעה בדרמה | "פקד בילוש בנקס" ו"לב פראי" |  |
| 2011 | National Television Awards | הופעת הדרמה הטובה ביותר | "לב פראי" | מועמדות |
| 2011 | TV Times Awards | השחקן האהוב ביותר | "לב פראי" ו"פקד בילוש בנקס" | מועמדות |
| 2010 | TV Times Awards | הדרמה האהובה ביותר | "לב פראי" | זכייה |
| 2010 | פסטיבל הטלוויזיה של מונטה קרלו | השחקן המצטיין בסדרת דרמה | "לב פראי" | מועמדות |
| 2008 | TV Quick Awards | השחקן הטוב ביותר | "לב פראי" | מועמדות |
| 2006 | פסטיבל הטלוויזיה של מונטה קרלו | השחקן המצטיין בסדרת דרמה | "לב פראי" | מועמדות |
| 1998 | National Television Awards | השחקן הפופולרי ביותר | בליקיסאנג'ל | מועמדות |
| 1996 | National Television Awards | השחקן הפופולרי ביותר | בליקיסאנג'ל | מועמדות |
| 1994 | פרס הקומדיה הבריטית | שחקן הקומדיה הטוב ביותר | Drop the Dead Donkey | זכייה |
| 1987 | BBC Carleton Hobbs Award | Bursary Award | תחרות סטודנטים | זכייה |
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2013 |  | Harrigan | סמל בילוש בארי הריגן |  |
| 2000 | מלון ספלנדיד | Hotel Splendide | דזמונד בלאנש |  |
| 1996 | התזמורת | Brassed Off | פיל |  |
| 1988 |  | Treacle | סטיבן דופל | סרט קצר |
תפקידים בתיאטרון

| שנה | שם | שם באנגלית | תפקיד | המחבר | תיאטרון |
| --- | --- | --- | --- | --- | --- |
| 2013 |  | White Rabbit, Red Rabbit |  | נסים סולימנפור (אנ') | תיאטרון לייב, ניוקאסל |
| 2012–2013 | ספאמלוט | Spamalot | המלך ארתור | אריק איידל | תיאטרון פלייהאוס, לונדון |
| 2011 |  | Faith and Cold Reading | פרדי | שון פרנדרגסט (אנ') | תיאטרון לייב, ניוקאסל |
| 2009 |  | Sign of the Times | פרנק טוליט | טים פירת' (אנ') |  |
| 2008 |  | The Revenger's Tragedy | וינדיצ'ה | סיריל טורנור (אנ') | רויאל אקסצ'נג' |
| 2007 |  | Charley's Aunt | דונה לוצ'יה ד'אלבדורז | ברנדון תומאס (אנ') | סיבוב הופעות |
| 2004 |  | Rattle of a Simple Man | פרסי | צ'ארלס דייר | מלוורן / תיאטרון הקומדיה, לונדון |
| 2004 |  | Cloaca | פייטר | מריה גוס | אולד ויק, לונדון |
| 2003 | רעל ותחרה | Arsenic and Old Lace | מורטימר ברוסטר | ג'וזף קסלרינג | תיאטרון סטרנד, לונדון |
| 2000 | אמנות | Art | סרג' | יסמינה רזה | תיאטרון וינדהאם, סקרבורו |
| 1998 | טרטיף | Tartuffe | טרטיף | מולייר | סיור הופעות |
| 1993 |  | The End of the Food Chain | ברוס | טים פירת' | תיאטרון סטיבן ג'וזף, סקרבורו |
| 1992 |  | Women Laughing | טוני | מייקל וול | רויאל אקסצ'נג', מנצ'סטר |
| 1992 | עמל אהבה לשווא | Love's Labour's Lost | נוואר | שייקספיר | רויאל אקסצ'נג', מנצ'סטר |
| 1991 |  | Across the Ferry | אלק | טד מור | תיאטרון בוש, לונדון |
|  | עם חברים כאלה... | Absent Friends | קולין | אלן אייקבורן |  |
| 1990 |  | No One Sees the Video | פול | מרטין קרימפ | תיאטרון רויאל קורט |
| 1987 | הנערים מסירקוז | The Boys from Syracuse |  | רוג'רס והארט |  |
רוסיה-24

| --- | --- |

 פרטי הערוץ
 מדינה:  רוסיה רוסיה
 קטגוריה:  חדשות
 סוג:  ערוץ טלוויזיה חדשותי
 תאריך השקה:  1 ביולי 2006
 בעלות:  VGTRK
 שפה:  רוסית
 משרד ראשי:  מוסקבה
 אזור קליטה:  חבר המדינות חבר המדינות (חוץ ממולדובה מולדובה ואוקראינה אוקראינה) ארצות הברית ארצות הברית סרביה סרביה
 שיטת שידור:  PAL, DVB, HDTV
 הצפנה:  וידאוגרד, שידור לוויני חופשי, הפצה ברשתות הכבלים והלוויין
 זמינות
 חבילה:  שידור חופשי
 
 http://vesti.ru
כתב של הרשת מראיין את ראש רפובליקת קרים וראש ממשלתה לשעבר, סרגיי אקסיונוב. 2019.
רוסיה-24 (ברוסית: Россия-24) הוא שמו של ערוץ טלוויזיה חדשותי המשדר 24 שעות ביממה חדשות בשפה הרוסית והוא מהווה חלק מהחברה הרוסית הממלכתית לרדיו וטלוויזיה. החל את שידוריו ב-1 ביולי 2006.
הערוץ נקרא ערוץ וסטי מ-1 ביולי 2006 ועד 31 בדצמבר 2009 משניתן לערוץ השם "רוסיה-24".